Jaak Uibu

**Jaak Uibu** (sündinud 20. mail 1941 Tallinnas) on eesti rahvastikuteadlane ja meditsiinidoktor. 

Ta on Toompea Haridusseminari asutajaliige. Toompea Haridusseminar on viie teadlase (Ülo Vooglaid, Toivo Roosimaa, Rein Einasto, Toomas Rang ja Jaak Uibu) algatusena 1996. aastal sündinud aruandluskohustuseta haritlasühendus Eesti arengueelduste ja arengutõkete selgitamiseks. Seminaris küpses idee eestluse elujõu kongressist, mis realiseeriti 1999. aastal. Seminari produktsioon sisaldab raamatuid, sõnavõtte, artikleid, seisukohavõtte, märgukirju ja selgustaotlusi. Koosolekute kõrval on töövormiks kujunenud e-kirjavahetus.

## Haridus
Ta lõpetas Tartu Riikliku Ülikooli 1966. aastal arstina. 1973. aastast on ta meditsiinikandidaat väitekirjaga "Rooja laktobatsillaarse floora hulgaline koostis tervetel inimestel" ja 1990. aastast meditsiinidoktor.

## Töökäik
*Saare Jaoskonnahaigla nüüdses Jõgeva maakonnas – juhataja 1966, 1968
*Tallinna Polütehniline Instituut – vanemteadur 1975–1977
*Eksperimentaalse ja Kliinilise Meditsiini Instituut – vanemteadur 1977–1988, 1991–1998
*Maailma Tervishoiuorganisatsiooni stipendiaadina uurimistööl Jaapanis 1978
*Eesti NSV Tervishoiuministeerium – peasanitaararst – ministri asetäitja 1989–1991
*Riigikantselei – rahvastikuministri nõunik 1998–1999
*Tallinna Meditsiinikool (Tallinna Tervishoiu Kõrgkool) – õppejõud 2001–2008

## Teadustööd
Ta on kirjutanud üle 100 teadustöö meditsiinilistel teemadel, regionaalpoliitika, rahvastikuprotsesside ja rahvastikupoliitika teemal, sealhulgas:
* Inimese mikrofloora
* Tervishoiukontseptsioonid ja rahvastiku terviseseisund
* Maaelu ja regionaalpoliitika
* N-nitrosoamiinide mikrobiaalne moodustumine ja toidutegurid
*Vabariigi Valitsuse seisukohad ÜRO rahvastikuküsimustikule. 1998
*Eesti demograafilist situatsiooni ja arengut käsitlevad seisukohad. 1998
*Avaliku sektori ettepanekud ja arvamused Eesti Vabariigi rahvastikupoliitika aluste koostamiseks. Aruanne. Riigikantselei, 2003
*Eesti rahvastikutaaste regionaalprogramm ERARE ootab käivitamist. // Eesti jätkusuutliku arengu teel. Vabariigi Presidendi akadeemiline nõukogu. Tallinn 2006

## Muid kirjutisi
*Eesti rahvastiku tervis XXI sajandi künnisel. Kolmas, täiendatud väljaanne. Eesti Arstide Liit. Tallinn 2000/ 2001
**vene keeles 2001 
*"Maarahva tervis". // Eesti põllumajandus XX sajandil, III köide. Saku 2009. Lk 273–291
*Rahvastikukriisi kogumik. 2015
*Perekonnast, kodust, põhiseadusest ja riigist. Valitud artiklid, ettekanded ja kirjad aastaist 2005–2016. Toimetaja  ja järelsõna autor Avo-Rein Tereping. 2016
*"Ametikirjavahetuse meelespea". Raplamaa Sõnumid, 19. juuli 2017
*"TARTU TULEMINE ⟩ Marmor Valga raudteejaama põrandas võib olla pärit Raadi kalmistu haudadelt". Tartu Postimees, 17. oktoober 2025

## Tunnustus
* 2021 Aino Järvesoo auhind

## Isiklikku
Tema noorem vend on organist Andres Uibo. Andres sündis nii pika vahe järel, sest vahepeal olid sõda, repressioonid ja haigused. Selles segaduses läksid ka nimed sassi.

## Viited

## ''Personalia''
*Mart Ummelas. "Päevasüda. Meditsiinidoktor Jaak Uibu". Eesti Raadio, 17. juuli 2002
*Merike Tamm. "Uuring: asutused ei oska või taha keeruliste probleemidega silmitsi seista". Postimees, 21. oktoober 2010
*Meelis Kalme. "Jaak Uibu: Eesti tulevikuvankrit veavad koostöö ja konkurents". Pärnu Postimees, 11. aprill 2019
*Eestimaa rohelised astuvad mõtlematult vastu loodusseadustele. Saaremaa Raadio, 9. november 2020